stanford-oval/wikipedia huggingface dataset:
ประเทศตองงาในโอลิมปิกฤดูร้อน 2016
กรีฑา

บทความหลัก: กีฬากรีฑาในโอลิมปิกฤดูร้อน 2016
ผลการแข่งขัน
| นักกีฬา | รายการ | ฮีท> ผล | ฮีท> อันดับ | ก่อนรองฯ> ผล | ก่อนรองฯ> อันดับ | รองฯ> ผล | รองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| Siueni Filimone | Men's 100 m | 10.76 | 2 Q | DNS | DNS | Did not advance | Did not advance | Did not advance | Did not advance |
| Taina Halasima | Women's 100 m | 12.80 | 6 | Did not advance | Did not advance | Did not advance | Did not advance | Did not advance | Did not advance |
ดูเพิ่ม

ประเทศตองงาในพาราลิมปิกฤดูร้อน 2016
ความเชื่อเรื่องการสร้างโลกของจีน
ดูเพิ่ม

ซานหวงอู่ตี้
ราชวงศ์เซี่ย
เอมิเรตส์ (สายการบิน)

เอมิเรตส์แอร์ไลน์ (อาหรับ: طيران الإمارات) เป็นสายการบินประจำชาติของสหรัฐอาหรับเอมิเรตส์ ให้บริการไปยัง 152 จุดหมายปลายทางใน 80 ประเทศทั่วโลก และยังให้บริการขนส่งสินค้าภายใต้ชื่อเอมิเรตส์ สกายคาร์โก โดยมีฐานการบินที่ท่าอากาศยานนานาชาติดูไบ
ฝูงบินเอมิเรตส์จะประกอบด้วยเครื่องบินลำตัวกว้างของแอร์บัสและโบอิง และเป็นหนึ่งในไม่กี่สายการบินที่ให้บริการเครื่องบินลำตัวกว้างทั้งหมด (ไม่รวมเอมิเรตส์ เอกซ์คลูทีฟ) โดย ณ เดือนมีนาคม ค.ศ. 2023 เอมิเรตส์แอร์ไลน์เป็นผู้ให้บริการเครื่องบินแอร์บัส เอ380 รายใหญ่ที่สุด โดยมีเครื่องบินให้บริการ 119 ลำ นับตั้งแต่เปิดตัว แอร์บัส เอ380 ได้กลายเป็นส่วนสำคัญของฝูงบินเอมิเรตส์ โดยเฉพาะอย่างยิ่งในเส้นทางระยะไกลที่มีความหนาแน่นสูง เอมิเรตส์ยังเป็นผู้ให้บริการเครื่องบินโบอิง 777 รายใหญ่ที่สุดในโลกด้วยเครื่องบิน 134 ลำที่ให้บริการ
ประวัติ

สายการบินเอมิเรตส์ก่อตั้งขึ้นในเดือนมีนาคม ค.ศ. 1985 โดยได้รับการสนับสนุนจากผู้ปกครองดูไบ มุฮัมมัด บิน รอชิด อาล มักตูม เอมิเรตส์ให้บริการเที่ยวบินแรกจากดูไบไปยังการาจี ประเทศปากีสถานในวันที่ 25 ตุลาคม ค.ศ. 1985 เอมิเรตส์ได้มีปากีสถานอินเตอร์เนชันแนลแอร์ไลน์ในการก่อตั้งสายการบินในช่วงแรก โดยให้ความช่วยเหลือด้านเทคนิคและการบริหาร ตลอดจนจัดหาเครื่องบินโบอิง 737-300 และแอร์บัส เอ300บี4-200
ในช่วงปีแรกๆ เอมิเรตส์ได้เติบโตอย่างก้าวกระโดด ด้วยอัตราการโตเฉลี่ย 30% ต่อปี โดยได้มีสงครามอ่าว ซึ่งช่วยส่งเสริมธุรกิจของสายการบินเนื่องจากเอมิเรตส์เป็นสายการบินเดียวที่ยังให้บริการในช่วงสิบวันสุดท้ายของสงคราม ในปี 2000 เอมิเรตส์ได้สั่งซื้อเครื่องบินโบอิง 777-300 และแอร์บัส เอ380 เป็นจำนวนมาก และยังเปิดตัวโปรแกรมสะสมไมล์สกายวาร์ดอีกด้วย
ตั้งแต่นั้นเป็นต้นมา เอมิเรตส์ได้ขยายฝูงบินและเครือข่ายอย่างต่อเนื่อง โดยเน้นที่การเชื่อมต่อเอเชียใต้ไปยังอเมริกาเหนือ และแข่งขันกับสายการบินหลักอื่นๆ ในเส้นทางระหว่างประเทศ การเติบโตของสายการบินได้ดึงดูดคำวิจารณ์จากสายการบินอื่นๆ ซึ่งอ้างว่าสายการบินมีข้อได้เปรียบที่ไม่เป็นธรรมและได้เรียกร้องให้ยุตินโยบายเปิดน่านฟ้ากับสหรัฐอาหรับเอมิเรตส์ ในปี 2017 สายการบินเอมิเรตส์ต่ออายุการซื้อเครื่องบินและตกลงที่จะซื้อเครื่องบินโบอิง 787 ดรีมไลเนอร์ จำนวนหนึ่งในราคา 1.51 หมื่นล้านดอลลาร์ เดอะวอลล์สตรีทเจอร์นัล อธิบายว่าข้อตกลงนี้เป็นการสูญเสียสำหรับแอร์บัส
กิจการองค์กร > สำนักงานใหญ่

สำนักงานใหญ่ของสายการบินอยู่ในอาคารเอมิเรตส์กรุ๊ปในอาล การ์ฮูด ดูไบ อาคารตั้งอยู่บนถนนสนามบิน ตรงข้ามกับที่ตั้งของศูนย์วิศวกรรมเอมิเรตส์ ในปี 2007 มีอุโมงค์เชื่อมระหว่างอาคารกับท่าอากาศยานนานาชาติดูไบ การก่อสร้างอาคารเริ่มต้นในปี 2004 และมีกำหนดสิ้นสุดในปี พ.ศ. 2007 โดยเอมิเรตส์ออกทุนก่อสร้างเอง พนักงานกว่า 6,000 คนทำงานในอาคาร ก่อนหน้านี้สำนักงานใหญ่ของสายการบินอยู่ที่ศูนย์ฃการบินบริเวณวงเวียนหอนาฬิกาในดูไบ
กิจการองค์กร > บริษัทลูก

สายการบินเอมิเรตส์มีสายการบินลูก ดังนี้:
เอมิเรตส์ สกายคาร์โก: สายการบินขนส่งทางอากาศของสายการบินเอมิเรตส์ เริ่มดำเนินการในเดือนตุลาคม ค.ศ. 1985 ในปีเดียวกับที่สายการบินเอมิเรตส์ก่อตั้งขึ้น และเปิดตัวบริการเครื่องบินของตนเองในปี ค.ศ. 2001 ด้วยเครื่องบินขนส่งสินค้าแบบโบอิง 747 ให้บริการปลายทางการขนส่งสินค้าพิเศษเฉพาะ 10 แห่ง นอกเหนือจากปลายทางอื่นๆ ในเครือข่ายเส้นทางผู้โดยสารของสายการบินเอมิเรตส์ ในเดือนมิถุนายน ค.ศ. 2019 เอมิเรตส์ สกายคาร์โกได้เพิ่มโบอิง 777F จำนวน 11 ลำ ในช่วงที่เกิดการระบาดทั่วของโควิด-19 ในปี 2020 เอมิเรตส์ สกายคาร์โกยังได้เริ่มให้บริการขนส่งสินค้ากับเครื่องบินโดยสารโบอิง 777-300อีอาร์ และแอร์บัส เอ380 เพื่อขยายความจุบรรทุกสินค้า
เอมิเรตส์ เอ็กซ์คลูทีฟ: เอมิเรตส์ เอ็กซ์คลูทีพเปิดตัวในปี 2013 สำหรับองค์กรและส่วนตัว โดยมีแอร์บัส เอซีเจ319 ประจำการเพียงหนึ่งลำ ที่รองรับผู้โดยสารได้ 19 คน ในห้องโดยสารมีการผสมผสานระหว่างห้องสวีทส่วนตัวและที่นั่ง, ห้องรับรอง, พื้นที่รับประทานอาหาร, และห้องน้ำพร้อมห้องอาบน้ำ
กิจการองค์กร > เอกลักษณ์องค์กร

ในช่วงปี 1990 เอมิเรตส์ได้เปิดตัวโฆษณาชุดแรกที่มีสโลแกนว่า "So be good to yourself, Fly Emirates" ในปี ค.ศ. 1999 บริษัทได้เปิดตัวโฆษณาเปิดตัวเครื่องบินแอร์บัส เอ330-200 ที่หายาก โดยมีรูปภาพต่างๆ ที่แสดงเครื่องบินที่มีโลโก้เดิมและโลโก้ปัจจุบัน (ซึ่งเปิดตัวไม่กี่เดือนก่อนหน้า)
โฆษณาได้ปรากฏขึ้นอีกครั้งในปี 2002 และได้นำสโลแกน "Fly Emirates. Keep Discovering" มาใช้ในปี 2004 ต่อมาในปี 2008 สายการบินเอมิเรตส์ได้เปิดตัวสโลแกนหลักภายใต้แนวคิดเครือข่ายเส้นทางบินของจุดหมายปลายทาง 100 แห่งใน 59+ ประเทศทั่วทั้งหกทวีป – "Fly Emirates. Keep Discovering", "Fly Emirates. To over Six Continents", and "Hello Tomorrow" ปัจจุบันเอมิเรตส์ใช้สโลแกน "Fly Better"
เอมิเรตส์เปิดตัวเครื่องแบบพนักงานต้อนรับบนเครื่องบินใหม่ในเดือนสิงหาคม ค.ศ. 2008 สำหรับพนักงาน 16,000 คน ซึ่งออกแบบโดยไซมอน เจอร์ซีย์ เครื่องแบบนอกเครื่องประกอบด้วยหมวกของสายการบินเอมิเรตส์ กระโปรงจับจีบสีแดง เสื้อเบลาส์ที่เข้ารูปมากขึ้น และการกลับมาของรองเท้าหนังและกระเป๋าถือสีแดง สำหรับเครื่องแบบบนเครื่อง พนักงานต้อนรับบนเครื่องบินชายและหญิงจะสวมเสื้อกั๊กบริการแทนแจ็กเก็ตและแถบคาดสำหรับบริการที่สวมใส่ก่อนหน้านี้ พนักงานต้อนรับบนเครื่องบินชายสวมสูทสีน้ำตาลช็อกโกแลตที่มีลายทาง เสื้อเชิ้ตสีครีมและเน็กไทสีคาราเมล น้ำผึ้งและสีแดง กระเป๋าทั้งชายและหญิงสวมสีน้ำตาลช็อกโกแลตนี้ แต่ไม่มีสีแดงเด่น
ในปี 2022 เอมิเรตส์ได้เปิดตัวโฆษณา 2 ชิ้นที่มีพนักงานต้อนรับบนเครื่องบินยืนอยู่บนยอดตึกบุรจญ์เคาะลีฟะฮ์ โฆษณาชิ้นแรกเกี่ยวกับการที่สหรัฐอาหรับเอมิเรตส์ที่ได้ถูกเลือกให้อยู่ในรายชื่อสีเหลืองตามมาตรการจำกัดการเดินทางของโควิด-19 ของสหราชอาณาจักร โฆษณาชิ้นที่ 2 เป็นการโปรโมตงานเอ็กซ์โป 2020 ด้วยเครื่องบินแอร์บัส เอ380 ที่สวมลวดลานพิเศษ บินวนรอบอาคาร ผู้หญิงในวิดีโอเป็นนักแสดงผาดโผนที่แต่งตัวเหมือนพนักงานต้อนรับบนเครื่องบินของเอมิเรตส์
กิจการองค์กร > เอกลักษณ์องค์กร > ลวดลายอากาศยาน

ลวดลายรูปแบบปัจจุบันจะมีธงสหรัฐอาหรับเอมิเรตส์บริเวณแพนหางของเครื่องบิน ที่มีความลื่นไหลมากขึ้นจากการแสดงธงแบบสามมิติ และปลายปีกได้มีสีแดงพร้อมโลโก้ภาษาอาหรับของเอมิเรตส์ในสีขาว ผู้โดยสารที่อยู่บนเครื่องเมื่อมองจากหน้าต่างจะเห็นสีธงชาติสหรัฐอาหรับเอมิเรตส์ที่ปลายปีกซึ่งหันเข้าหาลำตัวเครื่องบิน ลวดลายใหม่นี้เปิดตัวครั้งแรกในวันที่ 16 มีนาคม ค.ศ. 2023 บนแอร์บัส เอ380-800 โดยเอมิเรตส์มีแผนที่จะให้เครื่องบินใหม่ที่จะเข้ามาประจำการกับเอมิเรตส์ทุกลำจะมีลวดลายนี้ทั้งหมด
ลักษณะของลวดลายที่ 2 จะมีลวดลายของธงสหรัฐอาหรับเอมิเรตส์บริเวณท้ายลำ และมีข้อความ "Emirates" และ "www.emirates.com" บริเวณส่วนหน้าของลำตัวเครื่อง ลวดลายนี้ถูกนำมาใช้ในเดือนพฤศจิกายน ค.ศ. 1999 บนเครื่องบินโบอิง 777-300 และแอร์บัส เอ330/เอ340 ทุกลำ ที่ส่งมอบตั้งแต่เดือนพฤศจิกายน ค.ศ. 1999 ลวดลายนี้เริ่มใช้ไม่นานหลังจากนั้นในปี 2000 บนฝูงบินที่เหลือของสายการบินเอมิเรตส์ และได้เปลี่ยนลวดลายบนเครื่องบินทุกลำในฝูงบินจนหมดปี 2005
ลวดลายอากาศยานเดิมของเอมิเรตส์มีความคล้ายคลึงกับปัจจุบัน ยกเว้นว่าชื่อสายการบิน "Emirates" เขียนด้วยแบบอักษรอื่น และจะมีขนาดค่อนข้างเล็กตั้งอยู่ที่ด้านบนของหน้าต่าง และตามด้วยชื่อภาษาอาหรับ เครื่องบินทุกลำที่สวมเครื่องแบบเก่าได้รับการทาสีใหม่หรือปลดระวางแล้ว เครื่องแบบเก่าถูกปลดระวางในปี 2005
แอร์บัส เอ310 ของเอมิเรตส์ในลวดลายดั้งเดิม
แอร์บัส เอ380 ของเอมิเรตส์ในลวดลายที่ 2 เริ่มใช้ในปี 1999
โบอิง 777-200อีอาร์ในลวดลายปัจจุบัน
กิจการองค์กร > การสนับสนุน > สิ่งปลูกสร้าง

ตั้งแต่ปี 2011 จนถึงปี 2022 สายการบินเอมิเรตส์ได้สนับสนุนกระเช้าลอยฟ้าเอมิเรตส์ แอร์ ไลน์ เหนือแม่น้ำเทมส์ในลอนดอนตะวันออก
ตั้งแต่ปี 2015 สายการบินเอมิเรตส์ได้ให้การสนับสนุนอาคารสปินเนเกอร์ทาวเวอร์ ในเมืองพอร์ตสมัธท ทางชายฝั่งทางตอนใต้ของประเทศอังกฤษ สายการบินมีแผนมูลค่า 3.5 ล้านปอนด์ที่จะทาสีอาคารหลักเป็นสีแดง แต่หลังจากหารือกับชาวเมืองพอร์ตสมัธและทะเลใต้แล้ว สายการบินเอมิเรตส์เห็นพ้องต้องกันว่าอาคารจะใช้สีฟ้าและสีทอง โดยมีตัวอักษรสีแดงเป็นสปอนเซอร์ของสายการบินเอมิเรตส์
กิจการองค์กร > การสนับสนุน > คริกเกต

สายการบินเอมิเรตส์สนับสนุนคริกเกตออสเตรเลีย, ลอร์ดสทาเวิร์นเนอร์, และการแข่งขันโปรอาร์ช อัตลักษณ์องค์กรของเอมิเรตส์นี้ยังปรากฏอยู่บนเสื้อผู้ตัดสินคริกเก็ตระดับนานาชาติอีกด้วย สายการบินเอมิเรตส์ยังได้เป็นพันธมิตรอย่างเป็นทางการของสภาคริกเกตนานาชาติจนถึงปัจจุบัน ข้อตกลงนี้ทำให้สายการบินเอมิเรตส์เชื่อมโยงกับการแข่งขัน ICC ที่สำคัญทั้งหมด รวมถึงการแข่งขันริกเกตชิงแชมป์โลก ปี 2011, 2015 และ 2019, ไอซีซีแชมเปียนโทรฟี และ ไอซีซีเวิ์ดทเวนตี้20
กิจการองค์กร > การสนับสนุน > ฟุตบอล

สายการบินเอมิเรตส์เป็นผู้สนับสนุนสหพันธ์ฟุตบอลนานาชาติ และ การแข่งขันฟุตบอลโลกแต่หยุดการเป็นผู้สนับสนุนในต้นปี 2015 เนื่องจากข้อกล่าวหาเรื่องการทุจริตและการติดสินบนภายใน FIFA รวมถึงความขัดแย้งของการเลือกให้กาตาร์เป็นเจ้าภาพของการแข่งขันฟุตบอลโลก 2022
เอมิเรตส์เป็นสปอนเซอร์หลักของอาร์เซนอลตั้งแต่ฤดูกาล 2006–07ม เข้าสนับสนุนเอซี มิลานในฤดูกาล 2010–11, เรอัลมาดริด ในฤดูกาล 2013–14, เบนฟิก้าในฤดูกาล 2015–16 และออแล็งปิกลียอแนตั้งแต่ ฤดูกาล 2020–2021 นอกจากนี้ยังเป็นผู้สนับสนุนเสื้อหลักของนิวยอร์กคอสมอส สายการบินเอมิเรตส์ยังเป็นผู้สนับสนุนหลักของการแข่งขันรายการเอฟเอคัพ, เอมิเรตส์คัพและ เอมิเรตส์สเตเดียมของอาร์เซนอล เอมิเรตส์เป็นผู้สนับสนุนให้กับเชลซีตั้งแต่เดือนสิงหาคม ค.ศ. 2001 จนถึงเดือนพฤษภาคม ค.ศ. 2003, สนับสนุนปารีสแซ็ง-แฌร์แม็ง (จนถึงเดือนพฤษภาคม ค.ศ. 2019) และฮัมบูร์ก เอสวี จนถึงเดือนมิถุนายน ค.ศ. 2020
ในเดือนสิงหาคม ค.ศ. 2009 สมาคมฟุตบอลจูเนียร์แห่งสกอตแลนด์ประกาศว่าเอมิเรตส์จะสนับสนุนการแข่งขันรายการสกอตติชคัพ เอมิเรตส์แอร์ไลน์ก็ยังเป็นผู้สนับสนุนการเดินทางและการเล่นของสมาพันธ์ฟุตบอลเอเชียในการแข่งขันรายการเอเอฟซีแชมเปียนส์ลีก และ เอเอฟเอฟ ซูซูกิ คัพ
อาร์เซนอล
อาร์เซนอล ดับเบิลยูเอฟซี
ลียง
เอซี มิลาน
เอซี มิลาน ดับเบิลยูเอฟซี
เรอัลมาดริด
เรอัลมาดริด บี
เรอัลมาดริด ดับเบิลยู
เบนฟิก้า
เบนฟิก้า บี
เบนฟิก้า รุ่นอายุไม่เกิน 19 ปี
กิจการองค์กร > การสนับสนุน > รักบี้

ตั้งแต่ปี 2014 เอมิเรตส์แอร์ไลน์เป็นผู้สนับสนุนทีมซุปเปอร์ลีกอย่างทีมวอร์ริงตัน วูล์ฟส์ โดยเป็นสปอนเซอร์หลายปีและค่าตัวประมาณ 5 ล้านปอนด์ และตั้งแต่ปี 2015 เอมิเรตส์แอร์ไลน์ยังเป็นผู้สนับสนุนทีมซุปเปอร์ลีกสัญชาติแอฟริกาใต้อย่าง เดอะไลอ้อน ตลอดจนมีสิทธิ์ในการตั้งชื่อทีมและสนามรักบี้เอลลิสพาร์ค นอกจากนี้ยังเป็นผู้สนับสนุนหลักของยูเอสเอรักบี้ นอกจากนี้ เอมิเรตส์ยังเป็นผู้สนับสนุนคณะกรรมการผู้ตัดสินระดับนานาชาติของเวิล์ดรักบี้
กิจการองค์กร > การสนับสนุน > กีฬาอื่นๆ

ในการแข่งม้า เอมิเรตส์เป็นผู้สนับสนุนสนับสนุนงานดูไบอินเตอร์เนชั่นแนลเรซซิ่งคาร์นิวัล, เป็นผู้สนับสนุนงานคาร์นิวัลฤดูใบไม้ร่วงและฤดูใบไม้ผลิของออสเตรเลียนเทิร์ฟคลับจนถึงปี 2011 และงานเมลเบิร์นคัพคาร์นิวัลตั้งแต่ปี 2003 ถึงปี 2017
เอมิเรตส์เป็นหนึ่งในผู้สนับสนุนหลักของการแข่งขันออสเตรเลียนและเฟรนช์โอเพ่นช่วงต้นฤดูกาล 2021 หลังจากที่กลับมาจากการเซ็นสัญญาครั้งแรกในปี 2016
เอมิเรตส์เป็นผู้สนับสนุนหลักของทีมเอมิเรตส์ในนิวซีแลนด์ ซึ่งเป็นผู้ชนะการแข่งขันเรือใบในอเมริกาคัพครั้งที่ 35
เอมิเรตส์เป็นผู้สนับสนุนทีมแม็คลาเรนในรายการแข่งขันบริติชฟอร์มูลาวัน (F1) ในฤดูกาล 2006 นอกจากนี้ยังเป็นสายการบินอย่างเป็นทางการของการแข่งขันรายการฟอร์มูลาร์วันตั้งแต่ฤดูกาล 2013 จนถึงฤดูกาล 2022
ตั้งแต่ฤดูกาล 2012 สายการบินเอมิเรตส์ได้สนับสนุนการแข่งขันยูเอสโอเพ่นซีรีย์ ซึ่งเป็นฤดูกาลเทนนิสฤดูร้อนที่มีระยะเวลา 6 สัปดาห์ โดยเอมิเรตส์จะสนับสนุนถึงปี 2019
เอมิเรตส์ยังให้การสนับสนุนสโมสรฟุตบอลคอลลิงวูดในลีกฟุตบอลออสเตรเลีย และเอฟซี ดัลลัสในเมเจอร์ลีกซอกเกอร์
ตั้งแต่ฤดูกาล 2016 เป็นต้นมา เอมิเรตส์เป็นสายการบินอย่างเป็นทางการของ ลอสแอนเจลิส ดอดเจอร์ส ในเมเจอร์ลีกเบสบอล
ตั้งแต่ปี 2017 เอมิเรตส์เป็นผู้สนับสนุนทีม ยูเออีเอมิเรตส์ ซึ่งเป็นทีมจักรยานยูซีไอเวิลด์ทัวร์
กิจการองค์กร > การสนับสนุน > เอ็กซ์โป 2020

สายการบินเอมิเรตส์ได้เป็นหนึ่งในพันธมิตรชั้นนำอย่างเป็นทางการของงาน เอ็กซ์โป 2020 ซึ่งจัดในดูไบ เอมิเรตส์ได้เปิดตัวลวดลายเครื่องบินพิเศษสามสีในสามสี (ส้ม เขียว และน้ำเงิน) เพื่อแสดงถึงสามธีมของงาน ได้แก่ โอกาส ความยั่งยืน และความคล่องตัว ตามลำดับ แอร์บัส เอ380 ลำหนึ่งได้สวมลวดลาย "เข้าร่วมการสร้างโลกใหม่" เอมิเรตส์ได้มีข้อตกลงการสนับสนุนงานตั้งแต่วันที่ 1 ตุลาคม ค.ศ. 2021 จนถึงงานปิดในวันที่ 31 มีนาคม ค.ศ. 2022
จุดหมายปลายทาง

บทความหลัก: จุดหมายปลายทางของเอมิเรตส์ (สายการบิน)
สายการบินเอมิเรตส์ดำเนินการเที่ยวบินกว่า 3,000 เที่ยวบินทุกสัปดาห์ผ่านเครือข่ายปลายทางกว่า 157แห่งในกว่า 83 ประเทศในหกทวีปจากฐานการบินในดูไบ ก่อนการระงับเนื่องจากการระบาดทั่วของโควิด-19
จุดหมายปลายทาง > พันธมิตรทางการบิน

เอมิเรตส์ได้ร่วมมือกับสายการบินอื่นๆ แต่ไม่ได้เป็นสมาชิกของพันธมิตรสายการบินระดับโลกทั้งสามแห่ง ได้แก่ วันเวิล์ด, สกายทีม หรือ สตาร์อัลไลแอนซ์ โดยในปี 2000 สายการบินพิจารณาเข้าร่วมสตาร์อัลไลแอนซ์ในช่วงสั้นๆ แต่สุดท้ายก็เลือกที่จะดำเนินการอย่างอิสระ
จุดหมายปลายทาง > ข้อตกลงการบินร่วม

สายการบินเอมิเรตส์ได้ทำข้อตกลงการบินร่วมกับสายการบินต่างๆ ดังต่อไปนี้:
แอร์แคนาดา
แอร์มอลตา
แอร์มอริเชียส
แอร์บอลติก
แอร์ลิงก์
อาซูลบราซิลเลียนแอร์ไลน์
บางกอกแอร์เวย์ส
บาติกแอร์
บาติกแอร์ มาเลเซีย
ไชนาเซาเทิร์นแอร์ไลน์
โคปาแอร์ไลน์
ฟลายดูไบ
การูดาอินโดนีเซีย
โกว์ลีญัสอาแอเรียส
กัลฟ์แอร์
เจแปนแอร์ไลน์
เจ็ตสตาร์
เจ็ตสตาร์เอเชียแอร์เวย์
โคเรียนแอร์
ลาตัม บราซิล
ควอนตัส
รัวยาแลร์มาร็อก
เอสเซเว่นแอร์ไลน์
แอ็สแอนเซแอ็ฟ (ทางรถไฟ)
สไปซ์เจ็ต
ตัปปูร์ตูกัล
การบินไทย
เทรนอิตาเลีย (ทางรถไฟ)
ตูนิสแอร์
ยูกันดาแอร์ไลน์
ยูไนเต็ดแอร์ไลน์
เวสต์เจ็ต
ฝูงบิน > ฝูงบินปัจจุบัน

ฝูงบินของสายการบินเอมิเรตส์
แอร์บัส เอ380-800 ของเอมิเรตส์
โบอิง 777-200แอลอาร์ ของเอมิเรตส์ในลวดลายเก่า
โบอิง 777-300อีอาร์ ของเอมิเรตส์
ณ เดือนตุลาคม ค.ศ. 2024 เอมิเรตส์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> F | ผู้โดยสาร> C | ผู้โดยสาร> W | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- | --- |
| แอร์บัส เอ350-900 | 2 | 63 | รอประกาศ | รอประกาศ | รอประกาศ | รอประกาศ | รอประกาศ | เริ่มส่งมอบในปี 2024 |
| แอร์บัส เอ380-800 | 116 | — | 14 | 76 | — | 399 | 489 | ผู้ให้บริการรายใหญ่ที่สุด  67 ลำจะมีการติดตั้งที่นั่งชั้นประหยัดพรีเมียมใหม่ รวม A6-EVS (MSN 272) เอ380 ลำสุดท้าย  |
| แอร์บัส เอ380-800 | 116 | — | 14 | 76 | — | 401 | 491 | ผู้ให้บริการรายใหญ่ที่สุด  67 ลำจะมีการติดตั้งที่นั่งชั้นประหยัดพรีเมียมใหม่ รวม A6-EVS (MSN 272) เอ380 ลำสุดท้าย  |
| แอร์บัส เอ380-800 | 116 | — | 14 | 76 | — | 426 | 516 | ผู้ให้บริการรายใหญ่ที่สุด  67 ลำจะมีการติดตั้งที่นั่งชั้นประหยัดพรีเมียมใหม่ รวม A6-EVS (MSN 272) เอ380 ลำสุดท้าย  |
| แอร์บัส เอ380-800 | 116 | — | 14 | 76 | — | 427 | 517 | ผู้ให้บริการรายใหญ่ที่สุด  67 ลำจะมีการติดตั้งที่นั่งชั้นประหยัดพรีเมียมใหม่ รวม A6-EVS (MSN 272) เอ380 ลำสุดท้าย  |
| แอร์บัส เอ380-800 | 116 | — | 14 | 76 | — | 429 | 519 | ผู้ให้บริการรายใหญ่ที่สุด  67 ลำจะมีการติดตั้งที่นั่งชั้นประหยัดพรีเมียมใหม่ รวม A6-EVS (MSN 272) เอ380 ลำสุดท้าย  |
| แอร์บัส เอ380-800 | 116 | — | — | 58 | — | 557 | 615 | ผู้ให้บริการรายใหญ่ที่สุด  67 ลำจะมีการติดตั้งที่นั่งชั้นประหยัดพรีเมียมใหม่ รวม A6-EVS (MSN 272) เอ380 ลำสุดท้าย  |
| แอร์บัส เอ380-800 | 116 | — | 14 | 76 | 56 | 338 | 484 | ผู้ให้บริการรายใหญ่ที่สุด  67 ลำจะมีการติดตั้งที่นั่งชั้นประหยัดพรีเมียมใหม่ รวม A6-EVS (MSN 272) เอ380 ลำสุดท้าย  |
| โบอิง 777-200แอลอาร์ | 10 | — | — | 38 | — | 264 | 302 | ผู้ให้บริการรายใหญ่ที่สุด 53 ลำจะมีการติดตั้งที่นั่งชั้นประหยัดพรีเมียมใหม่ |
| โบอิง 777-300อีอาร์ | 123 | — | 8 | 42 | — | 304 | 354 | ผู้ให้บริการรายใหญ่ที่สุด 53 ลำจะมีการติดตั้งที่นั่งชั้นประหยัดพรีเมียมใหม่ |
| โบอิง 777-300อีอาร์ | 123 | — | 8 | 42 | — | 306 | 356 | ผู้ให้บริการรายใหญ่ที่สุด 53 ลำจะมีการติดตั้งที่นั่งชั้นประหยัดพรีเมียมใหม่ |
| โบอิง 777-300อีอาร์ | 123 | — | 8 | 42 | — | 310 | 360 | ผู้ให้บริการรายใหญ่ที่สุด 53 ลำจะมีการติดตั้งที่นั่งชั้นประหยัดพรีเมียมใหม่ |
| โบอิง 777-300อีอาร์ | 123 | — | 6 | 42 | — | 306 | 354 | ผู้ให้บริการรายใหญ่ที่สุด 53 ลำจะมีการติดตั้งที่นั่งชั้นประหยัดพรีเมียมใหม่ |
| โบอิง 777-300อีอาร์ | 123 | — | — | 42 | — | 386 | 428 | ผู้ให้บริการรายใหญ่ที่สุด 53 ลำจะมีการติดตั้งที่นั่งชั้นประหยัดพรีเมียมใหม่ |
| โบอิง 777-8 | — | 35 | รอประกาศ | รอประกาศ | รอประกาศ | รอประกาศ | รอประกาศ | เริ่มส่งมอบในปี 2030 |
| โบอิง 777-9 | — | 170 | รอประกาศ | รอประกาศ | รอประกาศ | รอประกาศ | รอประกาศ | เริ่มส่งมอบในปี 2025 |
| โบอิง 787-8 | — | 20 | รอประกาศ | รอประกาศ | รอประกาศ | รอประกาศ | รอประกาศ | เริ่มส่งมอบในช่วงกลางปี 2025 |
| โบอิง 787-10 | — | 15 | รอประกาศ | รอประกาศ | รอประกาศ | รอประกาศ | รอประกาศ | เริ่มส่งมอบในช่วงกลางปี 2025 |
| รวม | 251 | 303 |  |  |  |  |  |  |
เอมิเรตส์มีอายุฝูงบินเฉลี่ย 10.8 ปี
ฝูงบิน > ฝูงบินของเอมิเรตส์ เอกซ์คลูทีฟ

ณ เดือนตุลาคม ค.ศ. 2024 เอมิเรตส์ เอ็กซ์คลูทีฟมีเครื่องบินประจำกรในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร |
| --- | --- | --- | --- |
| แอร์บัส เอซีเจ319 | 1 | — | 10 (ห้องสวีต) 5 (เตียง) |
| รวม | 1 |  |  |
การบริการ > โปรแกรมสะสมไมล์

เอมิเรตส์ สกายวาร์ดเป็นโปรแกรมสะสมไมล์สี่ระดับที่ดำเนินการโดยสายการบินเอมิเรตส์ ได้มีการใช้งานโดยลูกค้ากว่า 8.4 ล้านราย ระดับทั้งสี่ระดับคือน้ำเงิน, เงิน ซึ่งต้องใช้ไมล์ระดับชั้น 25,000 ไมล์เพื่อเข้า, ทองซึ่งต้องใช้ไมล์ระดับ 50,000 ไมล์, และแพลทินัม ซึ่งต้องใช้ไมล์ระดับ 150,000 ไมล์ สกายวาร์ดยังมีระดับสมาชิกเพิ่มเติมที่ได้ด้วยเชิญเท่านั้นหรือ "IO" ซึ่งคุณต้องได้รับเชิญให้เข้าร่วมกลุ่มนี้ สิทธิประโยชน์ที่มอบให้นั้นเหนือกว่าสิทธิประโยชน์ระดับแพลตตินัม
ดูเพิ่ม

สายการบินเอทิฮัด
ฟลายดูไบ
ท่าอากาศยานนานาชาติดูไบ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอมิเรตส์แอร์ไลน์
เว็บไซต์ทางการ (อุปกรณ์เคลื่อนที่)
Emirates Parent Company
Emirates Annual Reports
Emirates News releases
Emirates SkyCargo
โบอิง 777F ของเอมิเรตส์ สกายคาร์โกขณะขึ้นบินจากท่าอากาศยานฮ่องกง
โลโก้ของสายการบินเอมิเรตส์ (ในภาษาอาหรับ) บนหนึ่งในเครื่องยนต์ของแอร์บัส เอ380
แอร์บัส เอ380 ในลวดลายพิเศษ "Destination Dubai" สำหรับงานเอ็กซ์โป 2020 ที่ท่าอากาศยานเจเอฟเค.
รถกระเช้าเอมิเรตส์ แอร์ ไลน์ในลอนดอน
แอร์บัส เอ380 ในลวดลายพิเศษเฉลิมฉลองคริกเกตชิงแชมป์โลก ค.ศ. 2019
เอมิเรตส์สเตเดียมในลอนดอน สนามเหย้าของสโมสรฟุตบอลอาร์เซนอล
อำเภอสอาง

| อำเภอสอาง ស្រុកស្អាង |
| --- | --- |
อำเภอ (สฺรุก)
อำเภอสอางที่ตั้งในประเทศกัมพูชา
พิกัด: 11°21′45″N 105°0′18″E﻿ / ﻿11.36250°N 105.00500°E﻿ / 11.36250; 105.00500
ประเทศ:  กัมพูชา
จังหวัด: กันดาล
ตำบล: 16
หมู่บ้าน: 119
ประชากร (2541)
 • ทั้งหมด: 169,792 คน
เขตเวลา: +7
Geocode: 0810
สอาง (เขมร: ស្អាង) เป็นอำเภอหนึ่งในจังหวัดกันดาล ประเทศกัมพูชา อำเภอนี้แบ่งย่อยออกเป็น 12 ตำบล (คุ้ม) เช่น ขโผบ เกาขะเอล เกาขชาตโตลเลีย กรางโยบ ปราสาท เปร็กอัมเบล เปร็กคอย ซังพนม สวายประทีล ตาโลน เทรวยสลา ตึกวิล และ 119 หมู่บ้าน (ภูมิ)
การปกครอง

| รหัส | ตำบล (คุ้ม) | ภาษาเขมร |
| --- | --- | --- |
| 081001 | Khpob Commune | ឃុំខ្ពប |
| 081003 | Kaoh Khael Commune | ឃុំកោះខែល |
| 081004 | Kaoh Khsach Tonlea | ឃុំកោះខ្សាច់ទន្លា |
| 081005 | Krang Yov | ឃុំក្រាំងយ៉ូវ |
| 081006 | Prasat | ឃុំប្រាសាទ |
| 081007 | Preaek Ambel | ឃុំព្រែកអំបិល |
| 081008 | Preaek Koy | ព្រែកគយ |
| 081010 | S'ang Phnum | ឃុំស្អាងភ្នំ |
| 081012 | Svay Prateal | ឃុំស្វាយប្រទាល |
| 081014 | Ta Lon | ឃុំតាលន់ |
| 081015 | Traeuy Sla | ឃុំត្រើយស្លា |
| 081016 | Tuek Vil | ឃុំទឹកវិល |
แหล่งข้อมูลอื่น

Kandal at Royal Government of Cambodia website
Kandal at Ministry of Commerce website
อียิปต์แอร์ เที่ยวบินที่ 864

| --- | --- |
เครื่องบินโบอิง 707-320C ของสายการบินอียิปต์แอร์ คล้ายกับเครื่องบินที่เกิดอุบัติเหตุ
สรุปอุบัติเหตุ
วันที่: 25 ธันวาคม พ.ศ. 2519
สรุป: ความผิดพลาดของนักบิน
จุดเกิดเหตุ: บริเวณโรงงานอุตสาหกรรมใกล้ท่าอากาศยานกรุงเทพ กรุงเทพมหานคร ประเทศไทย
เสียชีวิต: 71
อากาศยานลำที่เกิดเหตุ
ประเภทอากาศยาน: โบอิง 707-366C
ดําเนินการโดย: อียิปต์แอร์
หมายเลขเที่ยวบิน IATA: MS864
หมายเลขเที่ยวบิน ICAO: MSR864
รหัสเรียก: EGYPTAIR 864
ทะเบียน: SU-AXA
ต้นทาง: ท่าอากาศยานเลโอนาร์โด ดา วินชี-ฟีอูมีชีโน ฟีอูมีชีโน แคว้นลัตซีโย ประเทศอิตาลี
จุดพักที่ 1: ท่าอากาศยานนานาชาติไคโร ไคโร ประเทศอียิปต์
จุดพักที่ 2: ท่าอากาศยานซานตาครูซ มุมไบ รัฐมหาราษฏระ ประเทศอินเดีย
จุดพักสุดท้าย: ท่าอากาศยานกรุงเทพ กรุงเทพมหานคร ประเทศไทย
ปลายทาง: ท่าอากาศยานนานาชาติโตเกียว โตเกียว ประเทศญี่ปุ่น
จำนวนคน: 52
ผู้โดยสาร: 43
ลูกเรือ: 9
เสียชีวิต: 52
บาดเจ็บ: 0
สูญหาย: 0
รอดชีวิต: 0
ผู้ประสบภัยภาคพื้นดิน
บุคคลภายนอกเสียชีวิต: 19
บุคคลภายนอกบาดเจ็บ: 0
อียิปต์แอร์ เที่ยวบินที่ 864 เดินทางออกจากท่าอากาศยานนานาชาติไคโร กรุงไคโร ประเทศอียิปต์ เมื่อวันที่ 25 ธันวาคม พ.ศ. 2519 พร้อมด้วยผู้โดยสาร 43 คน และลูกเรือ 9 คน ไปยังปลายทางคือท่าอากาศยานนานาชาติกรุงเทพ ฯ (หรือท่าอากาศยานนานาชาติดอนเมืองในปัจจุบัน)
เมื่อเวลา 3 นาฬิกา 30 นาที เที่ยวบินที่ 864 ติดต่อกับหอบังคับการบินเพื่อลงที่ท่าอากาศยานนานาชาติกรุงเทพ ฯ หลังจากที่หอบังคับการบินแจ้งกับเที่ยวบิน 864 ว่าพร้อมให้เที่ยวบิน 864 ลงจอดได้ ตัวเครื่องได้ตกลงบริเวณโรงงานอุตสาหกรรมห่างจากท่าอากาศยานนานาชาติกรุงเทพ ฯ ขึ้นไปทางเหนือประมาณ 2 กิโลเมตร ผู้โดยสารและลูกเรือบนเครื่อง เสียชีวิตทั้งลำ พร้อมทั้งผู้เสียชีวิตบนภาคพื้นอีก 19 คน
พัชราภา ไชยเชื้อ

| พัชราภา ไชยเชื้อ |
| --- | --- |
พัชราภาในปี 2568
เกิด: ไข่มุก ไชยเชื้อ 5 ธันวาคม พ.ศ. 2521 (46 ปี) กรุงเทพมหานคร ประเทศไทย
ชื่ออื่น: แนน, อั้ม
การศึกษา: มหาวิทยาลัยรังสิต
อาชีพ:  นักแสดง  นางแบบ  พิธีกร  นักธุรกิจ 
ปีปฏิบัติงาน: พ.ศ. 2540–ปัจจุบัน
ตัวแทน: ช่อง 7 (2540–ปัจจุบัน)
ส่วนสูง: 168 cm (5 ft 6 in)
อาชีพแสดง
ผลงานเด่น: สโรชา / ลิลลี่ / พลับพลึง – พลับพลึงสีชมพู (2542)  เจ้าแม้นเมือง – รากนครา (2543)  เปีย – คมพยาบาท (2544)  ไป่หลู – เพชรตัดเพชร (2544)  คริมา – จิตสังหาร (2545)  ปราลี – โซ่เสน่หา (2546)  ปาริฉัตร – เพลิงพายุ (2548)  เดือนหยาด / พิลาสลักษณ์ – สองเสน่หา (2548)  อรอินทร์ – เมียหลวง (2552)  แจ๋ว – แจ๋วใจร้ายกับคุณชายเทวดา (2552)  จันทร์ฉาย – พระจันทร์ลายพยัคฆ์ (2553)  อิงดาว / ดาวประดับ – คู่แค้นแสนรัก (2554)  วิศนี – อุบัติเหตุ (2555)  พราว / มีน – พราว (2557)  เจ้านางอนัญทิพย์ – เพลิงพระนาง (2560)  โสภิตา – จากศัตรูสู่หัวใจ (2563)
เมขลา: มณีเมขลาสาขานักแสดงนำหญิงยอดนิยม  พ.ศ. 2555 – คู่เเค้นเเสนรัก   พ.ศ. 2556 – อุบัติเหตุ   ดาวเมขลาสาขาพิธีกรคู่ขวัญยอดเยี่ยม พ.ศ. 2557 – รายการจ้อจี้
คมชัดลึก: นักเเสดงหญิงยอดนิยม  พ.ศ. 2553 – แจ๋วใจร้ายกับคุณชายเทวดา
 
พัชราภา ไชยเชื้อ (เกิด 5 ธันวาคม พ.ศ. 2521) ชื่อเล่น อั้ม เป็นนักแสดง นางแบบ และพิธีกรชาวไทย สังกัดสถานีโทรทัศน์สีกองทัพบกช่อง 7 เข้าสู่วงการบันเทิงเมื่อปี พ.ศ. 2540
ประวัติ

พัชราภา ไชยเชื่อ ชื่อเล่น อั้ม เกิดเมื่อวันอังคารที่ 5 ธันวาคม พ.ศ. 2521 ที่โรงพยาบาลเพชรเวช กรุงเทพมหานคร พื้นเพครอบครัวเป็นชาวจังหวัดฉะเชิงเทรา มีชื่อตามสูติบัตรว่า "ไข่มุก ไชยเชื้อ" ซึ่ง "ไข่มุก" มาจากลักษณะผิวพรรณที่ขาวผุดผ่อง แต่พระบอกว่า ข ไข่ไม่ดีเลยเปลี่ยนมาเป็น "พัชราภา" ในภายหลัง  และเดิมมีชื่อเล่นว่า "แนน" ต่อมาคุณแม่ของเธอเรียกติดปากว่า "อั้ม" เพราะชอบทานทุกอย่างที่แม่ป้อน โดยเธอเป็นบุตรสาวคนเดียว ของ นายวรวุฒิ ไชยเชื้อ และ นางสุภาพร ไชยเชื้อ
ประวัติ > การศึกษา

อั้ม พัชราภา จบการศึกษาระดับอนุบาล จากโรงเรียนอนุบาลธนินทร ดอนเมือง กรุงเทพมหานคร ระดับประถมศึกษา จากโรงเรียนสตรีวรนาถ บางเขน ระดับมัธยมศึกษา จากโรงเรียนดัดดรุณี จังหวัดฉะเชิงเทรา และระดับอุดมศึกษา จากคณะนิเทศศาสตร์ สาขาการประชาสัมพันธ์ มหาวิทยาลัยรังสิต เมื่อปี พ.ศ. 2543
ภาพลักษณ์

อั้ม พัชราภา มีภาพลักษณ์เป็นนางเอกที่เซ็กซี่ มั่นใจ ไม่ว่าจะเป็นบทบาทที่ได้รับในละคร การออกงานต่าง ๆ รวมทั้งงานถ่ายแฟชั่นขึ้นปกแม็กกาซีนชั้นนำหลากหลายเล่ม โดย "ดูเร็กซ์" ยกให้เป็น "สุดยอดสาวเซ็กซี่" และหนังสือพิมพ์สยามบันเทิง ยกให้เป็น สาวเซ็กซี่แห่งปี ติดต่อกันหลายปี และได้รับรางวัล The Sexiest Woman and Sexiest Forever in Thailand หรือสาวเซ็กซี่ตลอดกาล จากนิตยสาร FHM  และต่อมาในปี พ.ศ. 2555 เธอประกาศตัวว่าจะไม่ขอรับรางวัลเซ็กซี่อีก จนสื่อมวลชนและสมาคมนักข่าวบันเทิงแห่งประเทศไทยได้ตั้งฉายาให้เธอว่า "ซุปตาร์เกษียณเต้า"
อีกทั้งเธอยังทำหน้าที่พรีเซนต์แบรนด์ที่ขายความสวยความงามได้อย่างลงตัว หลากหลายแบรนด์เลือกใช้อั้มเพราะคุณสมบัติของการเข้าถึง "แมส" โดนใจผู้บริโภคทุกกลุ่มทั่วประเทศ ซึ่งเป็นคำยืนยันจากดนัย ดีโรจนวงศ์ หัวเรือใหญ่ของมิสทิน เพราะไม่ว่ามิสทินจะเพิ่มจำนวนพรีเซ็นเตอร์ในพอร์ตกี่คน หรือโละใครออกไป แต่เธอคนนี้ยังยืนหยัดได้ยาวนานกว่าใคร  เช่นเดียวกับดีแทค ที่ฉีกกฎเดิม เปิดตัวอั้มพรีเซ็นเตอร์คนแรก ทั้งนี้ สาเหตุที่เลือก อั้ม มาจากการสำรวจถึงพฤติกรรมการใช้งานและการสื่อสารกับกลุ่มเป้าหมาย และพบว่าเป็นซูเปอร์สตาร์ที่มีคนชื่นชอบทุกเพศทุกวัยทั่วประเทศ สะท้อนความมั่นใจถ่ายทอดจุดเด่นของดีแทค
นอกจากนั้นเธอได้รับการยกย่องจากสื่อให้เป็นดาราใจบุญ เธอติดอันดับของโพลมหาชน Thailand People's Chart ดาราจิตอาสาช่วยเหลือสังคมขวัญใจคนไทย และเธอยังเปิดอินสตาแกรมเพื่อช่วยเหลือสัตว์ที่พลัดหลงสูญหาย
ในฐานะดารานักแสดงหญิง เธอติดอันดับจากการสำรวจความนิยมจากโพลหลายสำนักโดยเฉพาะในปี 2558 เธอเป็นดารานักแสดงหญิงคนแรกที่คว้าอันดับ 1 จากสำนักโพลที่มีการสำรวจ มากถึง 16 โพล รวมถึงโพลของสื่อสิ่งพิมพ์ เช่น โพลดารา ของหนังสือพิมพ์ ไทยรัฐ สาขา "เซ็กซี่ที่สุด" 9 ปีซ้อน และเธอก็ได้อันดับ 1 จาก Thailand people's Chart โพลมหาชน ผลสำรวจจากคนไทยทั่วประเทศ ให้เป็นผู้ทรงอิทธิพลแห่งทศวรรษ